מרטון צ'וקאש

מרטון פול צ'וֹקַאש (באנגלית: Marton Paul Csokas; נולד ב-30 ביוני 1966) הוא שחקן קולנוע, טלוויזיה ותיאטרון ניו זילנדי, התפרסם בתפקידים ראשיים בסרטים "שר הטבעות: אחוות הטבעת", "שר הטבעות: שיבת המלך", "XXX","ממלכת גן עדן", "איאון פלקס", "אברהם לינקולן: צייד הערפדים"ל ו"נקודת שוויון".

 ביוגרפיה 
מרטון צ'וקאש נולד באינברקרגיל, ניו זילנד. בנם של מרגרט כריסטין (לבית ריינר), אחות במקצועה, ושל מרטון צו'קאש האב, שעוסק בהנדסת מכונות. מוצאו של אביו הונגרי ומוצאה של אימו הוא אנגלי, אירי ודני.

את לימודיו התיכוניים עשה בקינגס קולג' (אנ') בדרום העיר אוקלנד. צ'וקאש סיים את לימודיו בבית הספר הלאומי לדרמה טוי וואקארי (אנ') בולינגטון בשנת 1989 עם תואר ראשון בדרמה.

 קריירה 
צ'וקאש החל את דרכו כשחקן באופרת הסבון הניו זילנדית "רחוב שורטלנד" ובתיאטרון, התגלה בשנת 1996 בהפקתו של פיטר ג'קסון "ג'קי בראון גאון" ובדרמה הרומנטית "אנגלית שבורה". שיחק בתחילת דרכו במותחן האוסטרלי "מסיכת הקוף" ובעשרה פרקים בסדרה "זינה הנסיכה הלוחמת" בתפקיד שר המלחמה בוריאס איתו משתפת הלוחמת זינה (לוסי לולס) פעולה.

בשנת 2001 ערך את הופעת הבכורה שלו בהפקה הוליוודית גדולה, "שר הטבעות: אחוות הטבעת" בתור בן הלילית הלורד סלבורן, בעלה של בת המלוכה גלדריאל (קייט בלאנשט). ב-2002 כבר פרץ צ'וקאש בתפקיד הראשי של יורגי, המיליטנט העשיר הזומם להשמיד את בירות אירופה בסרט הפעולה "XXX". ב-2003 חזר לתפקיד סלבורן בסרט "שר הטבעות: שיבת המלך" ושיחק בתור מר סמית' רוצח סדרתי אוסטרלי בקומדיית הפשע "קנגורו ג'ק".

ב-2004 הופיע במותחן הריגול "זהות במלכודת" בתפקיד ג'רדה, רוצח שכיר בו נאבק ג'ייסון בורן (מאט דיימון). ב-2005 שיחק בסרט הפעולה "איאון פלקס" בתפקיד טרבור גודצ'יילד, מושל העיר ברגנה ואויבה של המורדת איאון פלקס (שרליז ת'רון), השתתף בנוסף בדרמה ההיסטורית של רידלי סקוט "ממלכת גן עדן" בתור מלך ירושלים גי דה ליזיניאן.

ב-2010 גילם את דמותו של צ'ארלס קינגסלי אביה של אליס (מיה וסיקובסקה) בסרטו של טים ברטון "אליס בארץ הפלאות".

ב-2013 שיחק בסדרת הטלוויזיה "חוצה את הקווים".

בשנים 2016 - 2017 הוא גילם את אסטרוב במחזהו של אנטון צ'כוב, "הדוד וניה", שהועלה בתיאטרון גודמן בשיקגו, אילינוי.

בשנת 2017 שיחק בסרטו הביוגרפי של פיטר לנדסמן, "האיש שהפיל את הבית הלבן", בכיכובו של ליאם ניסן. בשנה זו, שיחק צ'וקאש גם במחזה "האישה הפריזאית" (אנ') את דמותו של פיטר. המחזה הועלה בתיאטרון הדסון (אנ'), ברודוויי  מ-30 בנובמבר 2017 ל-11 במרץ 2018.

בשנת 2021 שיחק בתפקיד ראשי לצד שארלוט רמפלינג וג'ורג' פרייר בסרט הקולנוע "Juniper".

 חיים אישיים 
לצ'וקאש אזרחות כפולה, ניו זילנדית והונגרית. הוא ניהל מערכת יחסים עם השחקנית הצרפתייה אווה גרין אותה הכיר על סט הסרט "מלכת גן עדן", והם נפרדו לאחר ארבע שנות זוגיות.

 פילמוגרפיה 

 קולנוע 
+שנהסרטתפקידהערות1996Jack Brown GeniusדניסBroken Englishדארקו1998Hurrahראול טרוחילו2000מסכת הקוף (אנ')ניק מייטלנד2001שר הטבעות: אחוות הטבעתלורד קלבורןRainקאדי2002מלחמת הכוכבים – פרק 2: מתקפת המשובטיםפוגל הלטאהXXXיורגיGarage Daysשאד קרן2003שר הטבעות: שיבת המלךלורד קלבורןטיים לייןוויליאם דקרקנגורו ג'ק (אנ')מר סמית'2004זהות במלכודתג'ארדהEvilenkoואדים טימורוביץ' לזאייב2005איאון פלקסטרבור גודצ׳ילד (אנ')ממלכת גן עדןגי דה ליזיניאןשחרור בעורף האויבקפטן רידינגהשיגעון שבאהבה (אנ')אדגר סטארק2007רומולוס אבי (אנ')הורה2010אליס בארץ הפלאותצ'ארלס קינגסליהעץ (אנ')ג'ורג' אלריקממני באהבה (אנ')מלקולםSouth Solitaryג'ייק פליטהחובסטיבן גולד2011בית החלומות (אנ')ג'ק פטרסון2012אברהם לינקולן: צייד הערפדיםג'ק בארטסמסע באירופה (אנ')ניקואחרי - סיפורו של יוני נתניהו (אנ')קרייןקריין את קולו של יוני נתניהו2013מהלך גורלי (אנ')סגן בארנס2014המבוללמך בן מתושלחספיידרמן המופלא 2ד"ר קאפקאעיר החטאים: עלמה להרוגדמיאן לורדנקודת שוויוןניקולאי איצ'נקו / טדי רנסן2016לאבינגשריף ברוקסBurn Your Mapsקונור פירת'Dark Crimesקוזלוב2017Voice from the Stoneקלאוס ריביהאיש שהפיל את הבית הלבן (אנ')לואיס פטריק גריי (אנ')2021הדו-קרב האחרוןקרספיןJuniperרוברט2022Prizefighter: The Life of Jem Belcherלורד ראשוורת'שבלייהמארק רנה (אנ')2023עצמאי בשטחקולונל ג'אן קאוהורסט2024קוקיה (אנ')לואיסהחשוד האחרוןד"ר ג'וזף ויידרבית המטעמים (אנ')מרסלוHead SouthגורדוןShadow Landאליוט דווארו2025איש ללא עברסואץ'TBAWagner in Veniceפרנץ ליסט

 טלוויזיה 
+שנהסדרהתפקידהערות1990Shark in the Parkטרי מרסרפרק: "Technical K.O."1992The Ray Bradbury Theaterסידפרק: "By The Numbers"1993–1997רחוב שורטלנד (אנ')לאונרד רוסי-דודס187 פרקים1996הרקולס: המסעות המופלאיםטארלוספרק: "Promises"G.P.פול דיקוןפרק: "The Ceremony of Innocence"1997–2001זינה הנסיכה הלוחמתבוריאס10 פרקים1999Water Ratsרוברט טרמייןפרק: "Shark Bait"Wildsideלארי לודנספרק: "2.18"מלאכים בלבן (אנ')תומאספרק: "More Things in Heaven and Earth"Halifax f.p.ג'ון גארת'פרק: "Swimming with the Sharks"2000The Three Stoogesטד היילי (אנ')סרט טלוויזיה של ABCThe Lost Worldקנרפרק: "Tourist Season"Beastmasterקורד3 פרקיםפליפרקפטן בנסוןפרק: "Mr. Mom"פארסקייפבארניפרק: "Bone to be Wild"2001קלאופטרה 2525 (אנ')קריידרפרק: "No Thanks for the Memories"The Farmאדריאן בקט3 פרקים2012פלקון (אנ')חאווייר פלקון4 פרקים2013חוצה את הקוויםג'יימס "ג'ימי" לסלו10 פרקים2014קלונדייק (אנ')סם סטיל (אנ')6 פרקיםפרשיות סמויותאיוון2 פרקים2015בני החירות (אנ')תומאס גייג'3 פרקים2015–2017אדמת הפקרבארון קוויןתפקיד ראשי (עונות 2-1); 16 פרקים2018גירושיםסקיפ זאקריאן2 פרקים2020המאורותפרנסיס קארבר6 פרקים2026Goolagongויק אדוארדסמיני-סדרה עתידית של ABCTBASchwarzes Goldטיילר רוברטסוןסדרה עתידית של Das Erste

 קישורים חיצוניים 

הערות שוליים

קטגוריה:שחקני קולנוע וטלוויזיה ניו זילנדים
קטגוריה:שחקני תיאטרון ניו זילנדים
קטגוריה:מדבבים ניו זילנדים
קטגוריה:אישים ממוצא הונגרי
קטגוריה:בוגרי בתי ספר למשחק
קטגוריה:ניו זילנדים שנולדו ב-1966